‘વિલિયમ શેક્સપિયરનો ટૂંકો પરિચય શક્ય નથી’ આવા વાક્યથી આ વાત શરૂ કર્યા પછી જો ઈચ્છીએ તો માત્ર ત્રણ જ શબ્દોમાં તેનો પરિચય આપી શકીએ કે, ‘વિશ્વનો મહાનત્તમ સાહિત્યકાર.’ શેક્સપિયર એક અજ્ઞાત રચનાકાર છે. અજ્ઞાત એટલા માટે કે તેનાં હોવા કે ના હોવા અંગે પણ હજારો અટકળો પ્રવર્તે છે, શેક્સપિયર આ દુનિયાનું આજે પણ અકબંધ રહેલું રહસ્ય છે. આ સાહિત્યકાર અંગેની લોકપ્રિય માન્યતાઓને માન્ય રાખીએ તો શેક્સપિયર 1564નાં એપ્રિલમાં ઇંગ્લેન્ડના વોરવિકશાયરના સ્ટ્રેટફર્ડ-અપોન-એવનનાં એક પરિવારમાં જન્મ્યો હતો. જ્હોન શેક્સપિયર તેનો પિતા હતો અને મેરી આર્ડન તેની માતા. કહેવાય છે કે તેને નાનપણથી જ નાટ્યકલા સાથે નાતો હતો. 1582માં 18 વર્ષની ઉંમરે તેણે એન હેથવે નામની પોતાનાથી 26 વર્ષ મોટી વયની મહિલા સાથે લગ્ન કર્યા હતા.